text:
Spírar námsætlan
Námsætlan fyri tey 6 ára gomlu børnini.
Virðisgrundarlag hjá Dagstovninum á Hamrinum.
· Dagstovnurin á Hamrinum skal vera eitt stað, har børnini trívast, læra og mennast í tryggum umhvørvi.
· Øll børn mennast, hvør í sínum lag. Vit vilja taka støði í teirri sterku síðum og vilja virka fyri, at hvørt barnið, í so stóran mun til ber, fær brúkt øll síni evni.
· Foreldrini eiga til eina og hvørja tíð at kenna tryggleika við stovnin og at hava álit á starvsfólkunum.
· Vit vilja vera álítandi, opin og erlig. Og vit vilja lurta - eisini tá vit eru ósamd.
· Øll menniskju eru ymisk. Hetta merkir, at vit mugu hava virðing fyri øðrvísi hugsanum, enn okkara egnu. Vit mugu samstarva væl og taka felags ábyrgd.
· Vit vilja síggja møguleikar fram um forðingar, og hava ein jaligan hugburð til okkara arbeiði. Vit vilja regluliga ogna okkum nýggja vitan og førleikar, so vit eru til reiðar at møta nýggjum avbjóðingum.
Persónligir førleikar.
Vit vilja, at barnið kennir og følir virðing fyri sær og øðrum. At tað kennir seg sjálvan í mun til onnur. Vit vilja styrkja sjálvsvirði, sjálvsálit og sjálvbjargni hjá barninum.
Vit vilja stuðla og menna barninum, soleiðis at tað virkar væl millum onnur. Vit vilja eggja barninum til sjálvt at taka initiativ og ábyrgd. Vit vilja eisini læra barnið at seta orð á kenslur, tankar og ætlanir, kveikja teirra forvitni og at menna teirra áræði at royna nýggjar avbjóðingar.
Sosialir førleikar.
Spælið er ein týðandi partur av menningini hjá barninum. Tað er í spælinum at barnið mennir sítt hugflog, síni empatisku evnir, styrkir sín sosiala førleika. Har barnið lærir at loysa tvístøður, mennir málið og sín kropsliga førleika. Í spælinum lærir barnið somuleiðis at styrkja síni bindini, og at hava álit á øðrum børnum.
Vit vilja, at børnini eru før fyri at skapa sambond við onnur menniskju, og duga at verða í relatión við onnur. Vísa empati og virðing fyri øðrum - og kenna sosialu spælireglurnar. At børnini fáa møguleika at skapa vinabond.
At børnini sleppa at spæla og hava tað stuttligt í gerandisdegnum - saman við øðrum børnum og vaksnum.
Skapandi evnir.
Í vitanarsamfelagnum er kreativiteturin/skapandi evnini ein av kjarnu førleikunum. Tað er ígjøgnum kreativi tilgongdina, vit skapa framburð og menna nýggja vitan. Vit eru kreativ, tá vit fáa nýggj hugskot og duga at síggja nýggjar møguleikar.
Vit vilja hava eitt kveikjandi umhvørvi á stovninum, har barnið fær ment hugflogið og kreativu evnini hjá sær. At barnið fær møguleika at skapa sjálvt, og at barnið fær møguleika at úttrykkja egnar upplivingar, og gleðast yvir at skapa frítt og sjálvstøðugt. At læra barnið at virða og geva rúm fyri tí skapandi.
Náttúra og umhvørvi.
Tað hevur stóran týdning fyri menningina hjá børnum, at tey eru nógv úti í náttúruni. Við miðvíst og tilvitað at nýta náttúruna í tí pedagogiska arbeiðinum, læra vit børnini at ferðast og fóta sær í henni. Hetta hevur við sær at virðing og kunnleiki til náttúruna og umhvørvið verður ein náttúrligur partur av gerandisdegnum hjá børnunum.
Vit vilja lýsa og vísa á, hvat rørir seg í náttúruni og umhvørvinum, og læra tey ymisk djóra og plantu sløg. Vit ynskja, at børnini skulu halda tað vera stuttligt og deiligt at vera úti. Vit stuðla børnunum í at vera forvitin, undrandi og kannandi.
Mentan og siðir.
Okkara mentan hevur stóra ávirkan á, hvussu vit liva, og hvørji virði, vit hava sum menniskju. Tann serføroyska mentanin er eisini ein stórur partur av okkara samleika. Ofta er lættast at verða varug við okkara egnu mentan, tá vit møta øðrum, sum ikki eru líka sum vit sjálv. Tað føroyska málið, tónin og sum vit eru á stovninum og í samfelagnum annars, er eisini mentanarberandi. At vit liva í einum fólkaræðisligum samfelag, er eisini partur av okkara mentan.
Vit vilja læra børnini nútíðar og gamlar siðir, og stuðla teirra egnu persónligu mentan. Samstundis vilja vit geva teimum eitt innlit í almenna og samfelagsliga vitan...og sjálvandi vitja ymiska stovnar.
Geva børnunum eina fatan av, at øll eru ymisk. Vit vilja halda føroyskar siðir og høgtíðir, og geva børnunum eina fatan av tí føroyska samfelagnum. Vit vilja eisini læra børnini um onnur lond og aðrar mentanir. At vísa týdningin av okkara nærumhvørvi og náttúruni.
Mál og samskifti.
At hava góðan málsligan førleika er ein fyritreyt fyri at kunna samskifta við onnur. Vit leggja dent á at menna tann málsliga førleikan, tí mál og samskifti hongur neyvt saman. Vit samskifta bæði verbalt og nonverbalt. Í málinum liggja orð, tónalag, kropsmál og andlitsbrøgd. Tað er týdningarmikið, at børnini læra at brúka málið fyri at kunna seta orð á kenslur, tankar og gerðir.
Vit vilja eisini at børnini vísa áhuga í skriftmálinum, tølum og øðrum teknum. Vera tilvitað um at víðka um orðatilfeingið. Lesa bøkur, læra rím, ramsur og skjaldur.
Vit ynskja at børnini kunnu samskifta við onnur, at tey duga at seta orð á seg sjálvi og á sína hugsan. Vit vilja eisini at børnini skilja eini felags boð, og duga at siga til og frá. At tey duga at stíga fram og aftur - at tey hava hug til og tora at standa fram, og at tey eisini duga at lurta eftir øðrum.
Vit vilja skapa rúm fyri tí undrandi, spyrjandi og forvitna barninum. Hava avbjóðandi karmar, har børnini sleppa at royna seg, flyta mørk og mennast.
Kroppur, heilsa og rørslur.
Tað hevur stóran týdning, at børnini hava eitt heilsugott og rørsluliga stimbrandi umhvørvi at vaksa og mennast í. Aldri áður, hevur so nógv ljós verðið varpað á, týdningin av at røra seg og at eta heilsugóðan mat. Okkara liviháttur er broyttur nógv, og er neyðugt at vit í størri mun eru tilvitaði um at røra okkum og at eta heilsugóðan kost.
At vera rørsluliga væl fyri, er grundleggjandi fyri at barnið trívist og fyri at barnið mennist á øðrum økjum eisini.
Tí vilja vit, at barnið lærur at kenna og brúka sín kropp, soleiðis at tí dámar væl at røra seg, og at tað orkar væl og verður rørsluliga væl fyri.
At barnið gerast sjálvbjargið, tilvitað um sínar styrkir og møguleikar, og at barnið hevur áræði at fara undir nýggjar likamligar avbjóðingar.
Longu, meðan børnini eru smá, er neyðugt at fyribyrgja móti vælferðarsjúkum. Tí er týdningarmikið, at børnini longu frá barnsbeini hava góðar og sunnar matvanar.
Tí hugsa vit um at maturin, sum stovnurin bjóðar, er heilsugóður og styrkjandi, og vit vilja vera við til at geva børnunum góðar kostvanar. Samstundis vilja vit læra børnini vanligan borðsið.
At stuðla undir, at børnini gerast sjálvbjargin, og sjálvi læra seg at fáa sær at eta og drekka.
Vit vaksnu eru tilvitaði um týdningin av at verða í eini góðari relatión við børnini, samstundis sum vit eru tilvitaði um at vit eru fyrimyndir hjá børnunum, og at eitt tað mest týdningarmiklasta er, at hava tað stuttligt saman við øðrum í gerandisdegnum..;)


c: text/html

text:
Soppatíð - vísindabreytin á kanningarferð
Øll hádeildin til morgunløtu
Fyrsti skúladagur hjá 1. flokki
Jólahald
Jólahald
Krabbaveiða.
Vikuna undan summarferiuna, vóru vit til ymiskt, eitt var krabbaveiða. Vit vóru úti í fjørðuni uttanfyri Sjónám og úteftir. Krabbarnir vóru sleptir útaftur úti í Grøv.
1. skúladagur hjá 1. flokki
Næmingar velja valevni
Hesa vikuna hevur barnaval verið á Klaksvíkar bókasavni, sum eisini er skúlabókasavnið fyri næmingar á Skúlatrøð. Valevnini hava lovað alt frá longri summarfrítíð til ongi skúlating til fleiri klemm og nógv annað. Barnavalið fyri skúlabørn í skúlatíð verður í morgin aftrat. Vit ynskja valevnunum gott val og eru spent um nú vallyftini fara at halda.
Tað musiska menniskjað - fyrilestur
Tað musiska menniskjað var heitið á fyrilestri hjá Jon-Roar Bjørkvold í miðhøllini á Skúlatrøð. Fyrstu ljóðini hoyra vit í móðurlívi og seinastu ljóðini hoyra vit í deyðsstundini. Ljóð og tónleik brúka vit í neyð og gleði og vit brúka hesi at skapa við. Jon-Roar vísti eisini á, at vit hava sang í røddini, í kenslunum og í kropsmálinum, og sangur hevur sostatt eisini stóran týdning fyri lærandi umhvørvið. Læring er treytað av gleði, opinleika, áliti, vónum, bilsni, rørslu og orku og sangur inniheldur alt hetta.
Við sangi og tónleiki mennist menniskjað sosialt, kensluliga og kropsliga.
5. flokkur í Tjørnuvík
Leikdagur 2019
Fyrstuhjálparskeið á Valskúlanum
Kvæðadagur
Hagvík
Kavahugni
Kava gleði
Jólaguðstænasta 18
Jólahald 2018
Klippidagur á Skúlatrøð jólini 2018
Støddfrøði 4.flokkur
Næmingaráðsval
Próvhandan18
Seinasti skúladagur
Fráfaringarløta fyri Jákup Dion og Jóhan
Tónleikaløta
Seta epli niður
LISTAVIKA 18
Teknikafe
Upplestur á bókasavninum
Friðarrenning
Í skúla í Árnafirði
Lívfrøði - fjørutúrur
Seinasti skúladagur - regn, pylsur og gott lag
8.a og b í Kirkjubø og Havn
Ruskfiskurin
Kurvabóltskapping
Dominoeffektin
Ársins roykfríi skúli - konsert við Danny And The Veetos
Nordensdage 2016
Morgunsangur og framførslur
3. flokkur á bókasavninum
Vit arbeiða við tabellum
Felagsforeldrafundur
Rokning í garðinnum
Rennidagurin 16
Garðhugni síðsta skúladag
Próvhandanin 2016
Hugnadagur í 2.a
Blómur og verkstøð
Evnisdagur: "Fólk, ið bera brek"
Skúlastaffettin 2016
Høgguslokkurin
Føðingardagur í Mikladali
Vitjan á fornminnissavninum
2. a um Leirvíksfjøll
Grøn orka
27. mai 2016 vóru 6.a og b útferð í Mykinesi
8. d og 8. ð í Mykinesi 23. mai 2016
Valskúlin, firstu hjálp
Verkætlan um sukur
Ruddidagur og "rusk-list"
Høsnarungar og heimalambið Molly
Vitjan á býráðshúsinum
Á Mumi vitjan
2. verkætlan
Morgunsangur við rørslu
Útivika
Skúli úti og inni
Læra KLOKKU
Gongutúr niðan Borðoyavík, leita eftir
LISTAVIKA 16
Fríggjadagur 04.03
Listaleypurin
Morgunløta
Fráfaringarløta fyri Paulinu og Elmar
Lesiátak
2.a Samanhald
Roknisøgur í 1. flokki
Kvæðadagurin
Sjónám
Seinasti skúladagur hjá 10. flokki 2016
Í nógvum regni bleiv seinasti skúladagurin hjá 10. flokki skipaður við undirhaldi í skúlagarðinum og fótbóltsdysti millum 10. floksnæmingar og lærararnar. Hóast nógva regnið, so høvdu nakrir áskoðarar leitað sær niðan í Djúpumýru fyri at vísa sín stuðul - serliga til lærararnar.
Hevur tú hug at menna eitt telduspæl upp ä 48 tímar
Myndasavn 1
Myndasavn 1

robotstxt: allowed

filter: keep


text:
Tíðindi
Kennir tú tíni pensjóns- og tryggingarviðurskifti
Tað eru alsamt fleiri, sum ikki kenna síni pensjóns- og tryggingarviðurskifti, hvussu við tær?
Hevur tú avtalað við tín reiðara ella arbeiðsgevara, hvar tín pensjón skal rindast inn?
Tað eru fleiri av okkara limum, sum ikki eru greiðir yvir, hvar teirra pensjón fer, og hvussu tað er statt við samlagstryggingini.
Hetta eru viðurskifti, sum tann einstaki eigur og má vita. Tað er nevniliga ov seint at kanna hesi, tá óháppið er hent.
Fleiri av uppkallunum, sum eg fái um dagarnar, er spurningurin um, hvar fer mín pensjón? Veitst tú, hvar tín pensjón fer?
Føroya Skipara- & Navigatørfelag hevur eina avtalu við LÍV um, tá tín pensjón verður flutt á konti hjá LÍV og tú ert limur hjá FSN, at tú ert dekkaður av samlagstryggingini.
Hvat dekkar hendan trygging?
Sí link:


text:
Steve Wozniak
Stephen (ella Stephan) Gary "Steve" Wozniak, føddur 11. august 1950[1], eisini kendur sum "Woz", er ein amerikanskur slóðbrótari innan persónligu teldumenningina í 1970-árunum, og ein av stovnarum teldufyritøkunnar Apple Inc. Steve uppfann og tilrættarlegði einsamallur Apple I telduna í 1976[2], sum var teldan, ið fyrst gjørdi Apple kent í 1970-árunum. Hann átti størstan lut í Apple II telduni, har Steve Jobs sniðgav óvanliga teldukassan, og Rod Holt uppfann ta einastandandi streymveitingina.
Seth Rogen spældi Steve Wozniak í filminum Steve Jobs, ið kemur út í 2015. Steve hevði fyrr verið spældur av Josh Gad í filminum Jobs, ið kom út í 2013.


text:
“Komandi mánaðurin er tann mest týðandi mánaðin í føroyskari søgu.” segði Høgni Hoydal, landsstýrismaður, á almennum fundi um fiskivinnuna í gjár.
Tráin P. Nónklett,
Á fundi um fiskivinnunýskipanina, sum var í Havnar Arbeiðkvinnufelag í gjár, segði Høgni Hoydal, at Føroyar eru eitt stórveldi, tá ið tað kemur til uppisjóvarfisk. Seinnu árini eru kvoturnar hækkaðar ómetaliga nógv. Hetta hevur havt við sær stóran vøkstur í vinnuni.
Les eisini: Vilja halda vallyftið
Høgni Hoydal vísti á, at verandi aktørar í fiskivinnuni onki fara at missa. Tað, sum fer á uppboðssølu, eru nýggj vunnin rættindi. Hesi rættindi hava núverandi og undanfarin landsstýri saman við dugnaligum samráðingartoymum vunnið Føroyum. Hetta hevur havt við sær, at vit hava hækkað kvoturnar fyri sild, makrel og svartkjaft. Tískil fara núverandi reiðarar heldur onki at missa við uppboðssøluni.
Tað var Suðurstreymoyar Tjóðveldisfelag, sum skipaði fyri tiltakinum, og Høgni Hoydal helt eisini, at stevna Tjóðveldis passaði heilt væl til nýskipanina, serliga, tá ið hugsað verður um fyrsta brotið í stevnuni, sum sigur at “Føroyska tjóðveldið verður stovnsett við fólkaræði í politiska, vinnuliga, sosiala og mentanarliga lívi landsins. Einki útlendskt vald eigur nakran rætt til ræði og ognir í landinum.”
Uppskotið, sum fyriliggur, tryggjar, at øll fiskivinnan skal vera á føroyskum hondum. Hetta hevur verið eitt av høvuðsmálunum hjá Tjóðveldi. Eisini endamálið at tryggja burðardygga veiðu, størri virðisøking og betri atgongd til nýggjar aktørar hevur verið týðandi fyri flokkin og landsstýrismannin í fiskivinnumálum. Tó at Tjóðveldi hevur givið seg nógv fyri at finna semju, so meta tey trý, Høgni Hoydal, Bjørt Samuelsen og Ingolf S. Olsen, at semjan, sum samgongan undirskrivaði fyri tíð síðan, tryggjar høvuðstættirnar í fiskivinnupolitikkinum hjá Tjóðveldi.
– Alternativið til ikki at gera eina nýskipan nú er at lata verandi skipan halda fram. Hetta má ikki henda, tí so verður fiskivinnan endaliga privatiserað, segði Høgni Hoydal at enda.


text:
BYGGING: Fyrrapartin í dag undirskrivaði Landsverk tveir sáttmálar við ávikavist føroyska Demich um at seta upp luftskiftisskipan og danska Brøndum International um VVS arbeiði til nýggja Skúladepilin við Marknagil.
Sáttmálin við Demich er á 21 mió. kr., meðan sáttmálin við Brøndum International um VVS arbeiði er á 22,2 mió. kr.
- Talan er um tvær royndar fyritøkur, ið skulu taka sær av hesi arbeiðstøku og gleðast vit um, at tað hevur eydnast okkum at koma á mál við hesum. Møguleiki var ikki at fáa alt hetta arbeiðið á føroyskar hendur,men helvtina hevur so ein føroysk fyritøka fingið, sigur Arne Debess Madsen, verkætlanarleiðari á Landsverki.
Stjórin á Landsverki er somuleiðis væl nøgdur við, at HVS-arbeiðstøkan nú er undirskrivað.
- Vit fegnast sjálvandi um, at føroysk fyritøka eisini kann vera við í so stórari og týdningarmiklari arbeiðstøku og vit gleða okkum til samstarvið, sigur Ewald Kjølbro, stjóri á Landsverki.
Tað eru í løtuni umleið 50 arbeiðsfólk á byggiplássinum við Marknagil. Arbeitt hevur verið við at montera stálelementir, betongelementir og betongdekk, og nú síggjast av álvara rúm í byggjarínum, og tú fært eina hóming av samlaðu støddini.
Arbeiðstøkurnar við Marknagil eru níggju í tali. Tað eru jørð, kloakk, betong og stálarbeiði – innilokan – innrætting o.a – el-arbeiði o.a. – HVS, luftskiftisskipanir o.a. – múraraarbeiði o.a. – málaraarbeið – lendisarbeiði o.a. – byggipláss.
Skúladepilin við Marknagil fer at hýsa einum samanløgdum studentaskúla, handilsskúla og tekniskum skúla við felags hentleikum og felags leiðslu. Samlaða gólvvíddin er 19.500 fermetrar, og pláss verður fyri umleið 1.300 næmingum. Málið hevur frá byrjan verið at hátta byggingina soleiðis, at undirvísingin kann skipast kreativt og nýhugsandi, eins og hon skal vera fakliga og námsfrøðiliga slóðbrótandi.
Kostnaðarætlanin fyri verkætlanina er 515 mió., íroknað innbúgv og annað, og skúlin skal eftir ætlan takast í nýtslu við skúlaársbyrjan í 2016.
Um nakar ynskir at vita meira um málið, kann viðkomandi seta seg í samband við samskiftistænastuna á Landsverki, tlf. 290804/805.


text:
Bygdatúrar
Bygdatúrar eru hugnaligir, læruríkir, og øll kunnu vera við.
Vit hava dugnaligar, staðkendar ferðaleiðarar ið kunnu fortelja tykkum um mangt og hvat í Sandoynni og í Skúgvi, m.a. rithøvundatúrur, søguligar túrar, fornfrøðiligar túrar eins og ævintýrtúrar.
Gamla lendingin, Gálgin v.m., Sandur
Á Sandi er nógv áhugavert at hoyra um, m.a. um fornfrøðina á Sandi, kirkjuna, Kálv Lítla osfr.
Vit bjóða eisini túrar Niðri á Hamri, har greitt verður frá lendingini og frá fyrstu handlunum ið komu aftaná Kongaliga Handilin. Eisini kunnu tit hoyra um Gálgan og Runta, ið varð seinasti maður ið var hongdur har.
Tað ber sjálvandi eisni til at vitja bygdasavnið Norðara Koyta á Sandi ella Listasavnið á Sandi í samband við bygdatúrin.
Nær
Alt árið, eftir avtalu.
Bílegging
Bílegg túrin við at skriva til okkum á info@visitsandoy.fo.
Prísur
360 kr. fyri hvønn tíma fyri upp til 18 fólk. Alt eftir hvat tit vilja síggja, er túrurin 1-2 tímar langur.
Prísurin fyri atgongd til søvnini er ikki íroknaður. Prísur er kr. 60,- fyri hvønn fyri hvørt savnið. Tó er prísurin kr. 50,- fyri hvønn um tit eru fleiri enn 12 fólk.
Húsavík
Húsavík er millum elstu bygdir í landinum, og tí eisini søgurík bygd. Her livdi Húsfrúgvin um ár 1400, og toftirnar frá hennara tíð síggjast enn. Eitt, sum sermerkir Húsavík, er tær nógvu grótlagingarnar. Einir 10 kilometrar av gørðum, sum eru í góðum standi, gróthús ymsastaðni í bygdini, og sjónligast eru Kirkjan og gróthúsini á Tumbakka.
Nær
Til ber at gera hendan túrin eftir avtalu.
Bílegging
Bílegg túrin her ella við at skriva til okkum á info@visitsandoy.fo.
Prísur
150 kr. fyri hvønn.
Fyrispurningar og bílegging
Um tú vilt ein annan bygdatúr enn lýst her, vilja vit fegin vit skipa fyri tí.
Send okkum ein teldupost á info@visitsandoy.fo ella ring til okkum á tlf. 222 078.
Vit fáa best hjálpt tær um vit fáa fyrispurningin minst 2 dagar áðrenn túrin.


text:
Mentanargrunnur Landsins
Meginparturin av almenna stuðlinum til mentan og list verður umsitin í Mentanargrunni Landsins, sum verður stjórnaður av eini 5-manna nevnd. Lýst verður við møguleikanum at søkja stuðul til ymisk mentanarlig endamál á heimasíðu grunsins fleiri ferðir árliga. Harumframt verður lýst á heimasíðuni og í bløðunum, tá møguleiki er at søkja um íverksetarastuðul og um starvslønir, vanliga við umsóknarfreist 15. desember.
Endamálið hjá Mentanargrunni Landsins er at styðja starv fyri føroyskum máli, bókmentum, list, vísindum og øðrum mentanarmálum bæði hjá leikum og lærdum. Grunnurin skal serliga stuðla tiltøkum og verkætlanum, sum kveikja og menna føroyska myndlist, tónlist, bókmentir, sjónleik og aðra list, sum kann javnmetast við hesar listagreinir.
Stuðul til bóka- og fløguútgávu verður umsitin í hesum grunni burturav.


text:
June-Eyð Joensen
Við at ringmerkja fuglar, kanst tú millum annað finna útav, hvar flytifuglarnir eru um veturin. Í Føroyum varð fyrsti fuglurin ringmerktur í 1912. Síðani hava 100.000 fuglar fingið ein ring við einum tali um beinið.7
Likkan er ein mási við grásvørtum baki og gulum beinum. Nevið er eisini gult við einum reyðum bletti á undirnevinum. Likkan reiðrast í Føroyum og fer síðani til Portugal og Marokko um veturin.9
Súlan er ein sera vakur sjófuglur og verður av summum eisini kallað atlantshavs-drotningin. Hon kemur til Føroya longu í januar og eigur bara á Mykineshólmi og á tveimum drangum. Í oktober fer hon til Vesturafrika.11
Ternan er tann fuglurin, sum flýgur longst. Um summarið reiðrast hon í Føroyum, men um veturin heldur hon til við Suðurpólin.13
Lundin kemur til Føroya í apríl. Hann er ein svartur og hvítur sjófuglur við vøkrum stríputum nevi. Lundin fær borið fleiri enn 20 nebbasildir í nevinum í senn.15
Spógvin er ein hagafuglur, sum reiðast í Føroyum um summarið. Hann hevur eitt bogið nev. Í august-september flýgur hann til Vesturafrika.17
Tjaldrið er tjóðfuglur okkara. Á grækarismessu, 12. mars, hátíðarhalda vit, at tjaldrið og várið er komið. Tjaldrið flýgur suður til Onglands og Fraklands í september.19
Foto/ Myndir/ Asseq/ Valokuva/ Guvvieh/ Nuotraukos/ Photo:
S1+4+8+10+12: Andreas Trepte - commons.wikimedia.org
S6: Thermos - commons.wikimedia.org
S14: Erik Christensen - commons.wikimedia.org
S16: Mike Baird - flickr.com
S18: Tony Hisgett - commons.wikimedia.org
S20: Tomas Castelazo - commons.wikimedia.org


text:
Bara samkyndar kvinnur, ið hava fingið ísáðing, sleppa í barsil, um uppskotið hjá andstøðuni verður samtykt
Eitt andstøðuuppskot um at javnseta samkynd foreldur við hinskynd foreldur í barsilsskipanini hóttir samgonguna. Men hóast uppskotið verður samtykt, so verður valla talan um veruliga javnsetan.
Sambært fakmyndugleikanum á økinum gevur uppskotið einans nøkrum fáum samkyndum kvinnum møguleika at fara í barsilsfarloyvi. Tó heldur TAKS, sum skal umsita skipanina, at trupulleikin ikki er so stórur.


text:
Posta bjóðar viðskiftafólkum og samstarvsfeløgum til almenna 150 ára móttøku fríggjadagin 24. september kl. 15.
Í 150 ár hava allir føroyingar verið okkara viðskiftafólk og tað ynskir Posta at hátíðarhalda saman við føroyingum.
Røtur aftur til 1871
Í 1871 varð fyri fyrstu ferð ein lóg um postviðurskifti, ið umfataði Føroyar sett í verk. Lógin merkti, at postútberingin til føroyingar fyri fyrsti ferð varð skipað og reglulig.
Í ár eru tað samstundis 45 ár síðan, at postverkið kom á føroyskar hendur. Virksemið er nógv broytt gjøgnum árini, og leikluturin í samfelagnum er framvegis stórur.
”Gjøgnum tíðina hevur posturin havt ein týðandi leiklut í samfelagnum. Í dag flytur Posta alskyns sendingar, stórar sum lítlar, til føroyingar kring landið, til fyritøkur og til stovnar.
Posta væntar eina hugnaliga móttøku saman við teimum, sum koma at hátíðarhalda við okkum,” sigur Joel undir Leitinum, stjóri.
Posta bjóðar viðskiftafólkum og samstarvsfeløgum til almenna móttøku
Fríggjadagin 24. september kl. 15.00
á Posta, Óðinshædd 2
Á degnum bjóða vit tónleik við Lenu & Niclas umframt hugleiðingar frá Jørgeni Niclasen, landsstýrismanni og Karini Kjølbro, fyrrverandi løgtingskvinnu.
Vit gleða okkum at síggja tykkum.
Heilsan
Posta
—
150 ára serprent í plakatstødd
Í sambandi við dagin, hevur Posta framleitt serprent av føroyskum frímerkjum í plakatstødd. Plakatirnar kunnu keypast til móttøkuna og bíleggjast á stamps.fo. Avmarkað nøgd.
Posta


text:
24. november 2016 varð løgtingslóg nr. 116 um Landsbanka Føroya og Føroya váðaráð lýst, og harvið var Landsbankin stovnaður aftur frá 1. januar 2017.
Grein 1 í lógini sigur, at Landsbanki Føroya er almennur fíggjarstovnur og greiningarstovnur, ið virkar fyri fíggjarligum støðufesti í Føroyum.
Umframt at virka sum almennur fíggjarstovnur og greiningarstovnur er landsbankin eisini skrivstova hjá Føroya váðaráð, sambært grein 24 í lógini og somuleiðis, við lógarbroyting frá mai 2021, eisini skrivstova hjá Búskaparráðnum. Nevndin í landsbankanum er samstundis búskaparráð, sambært grein 2 í lógini um Búskaparráð.
Landsbankin er harumframt fyrisiting hjá Arbeiðsmarknaðareftirlønargrunninum (AMEG), og stjórin í landsbankanum er eisini stýrisformaður í AMEG.
Og í løgtingslóg nr. 81 frá 2011 um Búskapargrunn Føroya stendur at landsbankin umsitir grunnin.
Link til tær ymisku lógirnar eru niðafyri.


text:
Húskir við skuldarlutfalli omanfyri 5 eru vorðin fleiri í tali í 2018 í mun til árið fyri. Somuleiðis eru húskir við skuldarlutfalli millum 3 og 4 økt eitt vet síðani 2014. Hetta kann millum annað forklárast við hækkandi sethúsaprísunum hetta tíðarskeiðið, samstundis sum lækkaða rentustøðið hevur gjørt tað gjørligt at læna meira, uttan at rentuútreiðslurnar eru øktar tilsvarandi.
Landsbanki Føroya hevur mett um samlaðu ognina og skuldina hjá føroyskum húskjum í 2018 fyri at kanna, hvussu skuldarbundin føroysk húskir eru í mun til sína inntøku, og hvussu stór samlaða ognin og skuldin hjá føroyingum er, samanborið við onnur lond.
Lutfalli av fólki, ið hava lænt upphæddir omanfyri 3 mió. kr., er økt við árunum. Mynd 1. býtir øll nýstovnaði lán omanfyri 100.000 kr. eftir hvørt tey eru størri ella lægri enn 3 mió. kr. Í 2018 læntu 27 prosent av øllum, sum stovnaðu eitt lán, eina upphædd omanfyri 3 mió. kr. Í 2019 fingu heili 40 prosent av lántakarunum í árinum eitt lán omanfyri 3 mió. kr.
Tøl hjá Landsbankanum vísa harafturat, at talið av nýstovnaðum lánum omanfyri bæði 4 og 5 mió. kr. er vaksið nógv í 2019 í mun til árið fyri.
Mynd 1. Lán omanfyri 3 mió. kr. eru økt
Viðm.: Myndin vísur nýútlán størri enn 100.000 kr. stovnaði í inniverandi árinum. Kelda: Landsbanki Føroya
Eitt húski kann vanliga læna um 3,5 ferðir samlaðu árligu inntøkuna áðrenn skatt. Eini 600 húskir skylda millum 3 og 4 ferðir árligu inntøkuna, 200 húskir skylda millum 4 og 5 ferðir og 400 húskir skylda meira enn 5 ferðir sína árligu inntøku (Mynd 2). Støddin av samlaðu skuldini í mun til samlaðu inntøka hjá húskinum, verður rópt skuldarlutfall.
Mynd 2. Skuldarlutfall hjá føroyskum húskjum
Kelda: Taks og Landsbanki Føroya
Eitt skuldarlutfall omanfyri 4 og 5 kann gera tað trupult at gjalda rentur og avdráttir skuldi rentan hækkað ella um til dømis annar í húskinum verður arbeiðsleysur. Hesi húskir kunnu tó hava fíggjarligar ognir ella aðrar fastognir, sum loyva teimum slíkt skuldarlutfall.
Flestu húskini í Føroyum hava tó eina lága skuld; hjá 93% av húskjunum er skuldin lægri enn 3 ferðir samlaðu inntøkuna. Lítið bendir tí í løtuni á, at húskini við høgum skuldarlutfalli eru ein váði fyri fíggjarliga støðufestið í Føroyum. Hóast tað ikki er ein váði fyri peningastovnarnir, at summi húskir hava høgt skuldarlutfall, kann tað tó verða av stórum týdningi fyri einstaka húskið, um mánaðarligu lániútreiðslurnar brádliga gerast ov stórar.
Les meira her, og um ogn og skuld hjá føroyskum húskjum, og um viðurskifti, ið ávirka nettoogninga her.


text:
Sandgrevstur úr Fuglafirði byggir í løtuni ein goymslubygning á havnalagnum á Toftum. Talan er um ein bygning, sum verður 1525 fermetrar til støddar, 61 m langur og 25 m breiður. Eftir ætlan verður bygningurin liðugur í ár.
Síðani 2013 hevur Sandgrevstur havt virksemi á havnalagnum á Toftum. Felagið leigar Snoddbygningin á Toftum, sum P/F Eysturoy eigur, til teirra virksemi, sum umfatar flutning og goymslu av alifóðri úr Noreg.
Alifóðrið verður lagt upp á Toftum, goymt í Snoddbygninginum, og síðani flutt út á laksaalistøðirnar eftir tørvi.
Sandgrevstur hevur tørv á meiri goymsluplássi til teirra virksemi. Felagið hevur ikki tikið støðu til um teir frammhaldandi eisini fara at leiga Snoddbygningin til teirra framtíðar virksemi.
Gordon Martin Midjord úr Fuglafirði er stjóri í Sandgrevstur. Hann sigur, at Tofta havn liggur miðskeiðis í Føroyum og tað hóskar væl til teirra flutningsvirksemi. Hann sigur eisini, at teir eru glaðir fyri at verða á Toftum og sera vælnøgdir við bæði umstøður og tænastu.


text:
Starvslýsing
LÆRARI TIL SJÓNÁM - AVLOYSARI
Søkt verður eftir einum undirvísara tíðarskeiðið januar til desember 2022.
Starvsinnihald:
· Undirvísa í trygd á sjónum. Undirvísingin fevnir um bæði ástøðiliga frálæru og venjingar við bjargingar- og eldsløkkiútgerð v.m.
· Vera við til vanligt viðlíkahaldsarbeiði á venjingarstøðini og aðrar fyrifallandi uppgávur
Førleikar:
Umsøkjarin skal hava
· Lokið prógv sum skipsførari og hava starvsroyndir við neyðugari eftirútbúgving innan trygd umborð á skipum, á boripallum ella flogferðslu, ið kann javnsetast
· Góð evni at samskifta á føroyskum, norðurlendskum og enskum máli
· Góð samstarvsevni og førleika til sjálvstøðugt arbeiði
· Kunnleika til samskiftis- og kunningatøkni og
Fyrimunur er
· um umsøkjarin hevur royndir sum undirvísari og -royndir frá t.d. sjó-, frálandavinnu ella loftferðslu
Setanarviðurskifti:
Starvið verður lønt sambært sáttmála millum Fíggjarmálaráðið og Fakfelag Sjómansskúlalærara Føroya, sæst á www.fmr.fo
Setanarøkið fevnir um sjóvinnuútbúgvingarnar á Sjónámi.
Spurningar til starvið kunnu setast Brandur í Funningsstovu, deildarleiðara, tfl. 224464
Umsóknir:
Umsóknarfreistin er 22.oktober 2021.
Umsókn við ljóstøku av prógvum, yvirlit yvir royndir og møgulig viðmæli skulu sendast:
Á teldupostadressu: runih@tsk.fo
ella
Sjónám
Postboks 20
FO-700 Klaksvík
stílað: Rúni Heinesen, skúlastjóri


text:
Fyrst varð +298 góðkent sum landakota hjá Apple, og nú hevur miðvísa og áhaldandi arbeiðið við Apple aftur givið úrslit. Føroya Tele er nú góðkent Apple verkstað.
Føroya Tele víðkar enn einaferð um samstarvið við Apple og kann nú rópa seg ein “Apple Authorised Service Provider”, og soleiðis fevnir virkisøkið hjá Føroya Tele nú eisini um eitt góðkent Apple verkstað.
– Hetta fer at koma nógvum føroyingum til góðar, at vit nú eru eitt góðkent Apple verkstað. Fyri okkum merkir tað, at vit kunnu veita Apple brúkarum eina enn skjótari og betri tænastu til kappingarførar prísir, og fyri brúkaran merkir tað, at dygdargóða tænastustøðið, sum hann frammanundan hevur fingið frá okkum, verður lyft upp á eitt enn hægri støði, sigur Hans Jákup Langgaard, stjóri á FT Samskifti.
– Sum fjarskiftisveitari í eini lítlari tjóð, kann tað til tíðir tykjast torført at sleppa inn um nálareygað hjá fyritøkum, ið virka á alheimsmarknaðinum. Tískil eru vit sera errin av, at vit á Føroya Tele hava fingið hetta í lag og aftur ganga á odda í framburðinum á føroyska fjarskiftismarknaðinum, staðfestir Jan Ziskasen, samtaksstjóri á Føroya Tele.
Telebúðin er miðdepilin
Góðskustemplið “Apple Authorised Service Provider” merkir í stuttum einki putl og einki fjas, tí tá skal umvælingararbeiðið avgreiðast undir serstakliga vælskipaðum viðurskiftum og við professionellari handfaring.
– Hetta fer at gera tað púra ómakaleyst hjá kundum okkara og Føroya fólki annars at koma inn til okkara við Apple tólum, sum hava tørv á umvæling, sigur Hans Jákup Langgaard, og leggur afturat, at allar umvælingar verða gjørdar til fulnar undir fyrstafloks viðurskiftum, sum er eitt áhaldandi krav frá Apple.
Føroya Tele hevur Telebúðir í Havn, Klaksvík, Saltangará og á Tvøroyri, og Telebúðirnar fara at ganga á odda í arbeiðinum við nýggju Apple tænastuni.
Í samband við Apple góðkenningina bjóðar Føroya Tele kaffi og køkur í øllum Telebúðunum í dag, fríggjadagin 1. juni.


text:
Her fremst á síðuni sæst tíðarætlanin fyri kappingina í kvøld. Kappingarnar byrja stundisliga kl. 18.30 og verða allir luttakarar tí bidnir um at møta í góðari tíð, og avheinta sítt startnummar í minsta lagi ein hálvan tíma áðrenn tey skulu kappast. Tað er ókeypis at vera við í Grand Prix- kappingini í ár.
Hetta 1. umfarið av Grand Prix er samstundis seinasti møguleiki at klára úttøkukravið til talentbólkin.
Undir tíðarskemanum eru leinkjur til allar startlistarnar. Foreldur og íðkarar eru vælkomin at útskriva hesar, so lættari er at fylgja við í kappingini. Her sæst eisini hvørjum ein skal kappast ímóti, á hvørji geil mann skal spurta og hvussu hæddirnar eru í hæddarlopskappingini. Kappingarkvøldini í ár verða ikki so drúgv sum í fjør. Sum sæst á skemanum er alt liðugt longu áðrenn kl. 20.00.
Hann lovar turt veður í kvøld. Men minnist tó til heit klæðir, tí hann kemur við kaldari luft av norði, uml. 7 stig.
Úrslitini verða kunngjørd her á síðuni fríggjakvøldið.
Tíðarætlanin:
Startlistar eru at finna í .pdf her niðanfyri:
GPBU10 -1 start 100m
GPBU10 -1 start 600m
GPBU10 -1 start kast
GPBU10 -1 start lop


text:
Leivur Frederiksen spurdi meg í 3-2 í gjár, hví einans 11 svimjarar kláraðu krøvini hjá okkum til Oyggjaleikir í Gotlandi í summar, í mun til 14 til Oyggjaleikir á Isle of Wight í 2011, og 15 til Oyggjaleikir á Jersey í 2015.
Tað er ein góður spurningur, sum ikki er heilt einfaldur at svara, serliga tí at har óivað eru fleiri orsøkir. Frá teimum heilt banalu, til teir ordiliga djúpu.
Men éin orsøk kann vera, at kravtíðirnar hjá okkum eru herdar rættiliga nógv, hesi seinastu árini. Eisini hóast tær í prinsippinum vera funnar á sama hátt, enntá við eini ávísari slaking í skipanini frá 2011 til 2015.
Kravtíðirnar hava verið funnar soleiðis:
Áland 2009: Veikasta heiðursmerkjatíð frá Rhodos 2007 (t.e. typiskt bronsa)
IOW 2011: Silvurtíð frá Álandi 2009
Jersey 2015: Meðaltíð av veikastu heiðursmerjatíð frá IOW 2011
Gotland 2017: Meðaltíð av veikastu heiðursmerkjatíð frá Jersey 2015
Hesi prinsipp hava givið fylgjandi kravtíðir:
Kvinnur
Menn
Eg vildi gjarna víst á kravtíðirnar til Oyggjaleikir á Rhodos í 2007 eisini, men finni tær ikki. Onkunstaðni stendur at kravtíðin hjá monnum í 50 firvald var 26.64, sum ikki passar við nakra heiðursmerkjatíð frá Hetlandi í 2005.
Um onkur veit hvussu tær vórðu roknaðar – ella enn betur hevur ein lista við teimum á – so sigið endiliga frá. So koma tær afturat 🙂
Related
Hendan heimasíða nýtir kennifílur (cookies) til at minnast tínar setingar og undanfarnu vitjanir. Trýst á “GÓÐTAK” til at loyva nýtslu av ØLLUM hesum kennifílum, ella á "Setingar" til at kunna frávelja tær minni týðandi.
Hendan heimasíða nýtir kennifílur til at lætta um nýtsluna av sær. Nakrar eru alneyðugar til at heimasíðan skal kunna rigga rætt, og verða tá goymdar í tólinum hjá tær; meðan aðrar minni týðandi eru til at greina hvussu heimasíðan verður nýtt, at goyma einans um tú gevur loyvi til tess. Til ber at velja hesar seinnu frá, men kann tað tá ávirka hvussu heimasíðan riggar.
Necessary cookies are absolutely essential for the website to function properly. This category only includes cookies that ensures basic functionalities and security features of the website. These cookies do not store any personal information.
Any cookies that may not be particularly necessary for the website to function and is used specifically to collect user personal data via analytics, ads, other embedded contents are termed as non-necessary cookies. It is mandatory to procure user consent prior to running these cookies on your website.


text:
Rabarbuchutney
Tilfar
Matolja við veikum smakki ( Sólblómuolja ella repjuolja )
2 reyðleykir
1 kilo av rabarbum
1 lógvi av rosinum
4 desilitrar av súreplacidereddik
400 gram av sukri
1 teskei av Cayenne pipar
1 teskei av sambal olek
1 teskei av malnum ingiferi
2 teskeiðir av karry
1 teskei av kumman
1 teskei av deymkorrafræ
Mannagongd
Sker reyðleykin fínt.
Stoyt eitt sindur av olju í eina grýtu og vend reyðleykin í grýtuna
Meðan reyðleykur smásteikir, skerir tú rabarburnar í bitar.
Vend rabarbubitarnir og rosinurnar í grýtuna.
Stoyt sukur og eddik yvir rabarbubitarnir og rør í grýtuni.
Stroyð kryddurtirnar í grýtuna og neyvsmakka chutney.
Vilt tú hava eina sterka chutney, kanst tú koyra meira cayenna pipar, sambal olek og ingifer í grýtuna.
Tá tú ert nøgd/ur við smakkin, stoytir tú rabarbuchutney í reinar glaskrukkur.
Jú reinari krukkurnar eru, tess longri heldur rabarbuchutney sær.
Goym chutney í køliskápinum ella í hjallinum.
Borðreið aftur við lambsskjøti, rísi og naan breyði.


text:
AR
Fjarðastevnan í Vestmanna
04. Jul 2012
Innbjóðing Vestmanna Ítróttarfelag vil við hesum bjóða tykkum vælkomin á Fjarðastevnu 2012. FM-kappróður verður leygardagin 7. juli, kl....
les meir
Jóansøkan í Vági 2012
21. Jun 2012
Vælkomin til kappróðrur á Jóansøku 2012 Vágs kappróðrarfelag vil við hesum bjóða øllum róðrarfeløgum hjartaliga vælkomin til kappróður á Jóansøku, sum verður í Vági...
les meir
Ferðaætlan Smyril
21. Jun 2012
Ferðaætlan fyri "Smyril" á jóansøku 2010. Ferðaætlan fyri M/F Smyril á jóansøku 2012 ...
les meir
Sundalagsstevnan í Kollafirði 2012
13. Jun 2012
Til róðrarfeløgini Hervið bjóða vit øllum luttakandi róðrarfeløgum vælkomin á Sundalagsstevnu í Kollafirði 16. juni 2012. ...
les meir
Startrøðin á Sundalagasstevnu 2012
13. Jun 2012
Leygardagin 16 juni,fara 37 bátsmanningar at rógva triðja FM-róðurin í ár.Harumframt vera eisini 15 barnamanningar við.Startrøðin verður við hesum nummurum! ...


text:
Kunning er send feløgunum um stevnuna Ålek 2019, sum verður í Álandi 14. – 21. juli
Stevnan er skipað í tveimum pørtum:
Ungdomsläger 14. – 16. juli.
ÅLEK 16. – 21. juli.
Um nóg stórur áhugi er, verður skipað fyri felags túri til stevnuna.
Á stevnuni framføra vit dansispøl, sum vit venja frammanundan. Harumframt verður farið uppá gólv, og tá verður eisini dansað saman við luttakarum úr hinum londunum.
Tað verður avmarkað tal av luttakarum á stevnuni og hava vit fingið 25 pláss til ÅLEK. Nevndin í Sláið Ring og Nordlekumboðini koma at brúka 6 pláss, tá eru 19 pláss eftir til feløgini.
Um luttakaratalið fer upp um 25, so tilskilar leiðslan sær rætt til at býta plássini soleiðis, at so nógv feløg sum møguligt verða umboðað.
Vit vilja fegin hava so breiða umboðan frá øllum feløgunum, sum til ber og heita vit tí á áhugað at melda til. Tilmeldingarfreistin er sett til mánadagin 19. november 2018. Tilmeldingin er á telduposti: olavur@elektron.fo
Kostnaðurin fyri ferðina fer væntandi at liggja uml. 8.000 – 10.000 kr. fyri hvønn.
Vit fara við flogfari 12. juli og koma aftur 22. juli. Ferðin er skipað soleiðis, at vit flúgva úr Føroyum til Kastrup og víðari til Arlanda í Stockholm. Haðani verður siglt til Álands, siglitúrurin tekur uml. 6 tímar.
Ætlanin er at gera útferðir á Álandi undan sjálvari stevnuni, dagarnar 14. – 15. juli.
Nærri fæst at vita á tlf. 295118 og telduposti olavur@elektron.fo


text:
1965
1965 (MCMLXV) var sambært gregorianska kalendaranum eitt vanligt ár, ið byrjaði á einum fríggjadegi.
Hendingar[rætta | rætta wikitekst]
- 14. januar - Forsetismálaráðharrin í Norður Írlandi og forsetismálaráðharrin í Írlandi møtast fyri fyrstu ferði 43 ár.
- 20. januar - Lyndon B. Johnson verður forseti í Amerika.
- 30. januar - Winston Churchill, fyrrverandi forsetismálaráðharri breta, verður jarðaður.
- 15. februar - Kanada fær sítt núverandi flagg. Reytt og hvítt við einum blaði í miðjuni.
- 21. februar - Mannarættindistalarin Malcolm X verður dripin í New York City.
- 20. mars - Luksemborg vinnur Eurovision Song Contest við sanginum Poupée de cire, poupée de son, sungnum av France Gall.
- 25. mars - Martin Luther King og 25.000 mannarættinda aktivistar komu til høvuðsstaðin Montgomery í Alabama, eftir at hava byrjað gonguna frá Selma í Alabama 4 dagar áðrenn.
- 16. juli - Mount Blanc bergholið opnar. Bergholið liggur 2480 metrar undir jørð, og er tí djúpasta berghol í heiminum.
- 26. juli - Maldivurnar fáa sjálvstýri frá Englandi.
- 1. august - Tubbakslýsingar verða bannaðar í enskum sjónvarpi.
- 9. august - Singapor verður sjálvstøðugt ríki.
- 19. august - Í Auschwitz rættarhøldunum í Frankfurt í Týsklandi, verða 66 fyrrverandi SS starvsfólk dømd í lívstíð í fongsli, og 15 onnur fáa smærri dómar.
- 18. september - Palle Sørensen, danskur avbrotamaður, skjýtur 4 løgreglufólk, ímeðan hann koyrir undan teimum í stolnum bili.
- 25. september - Teknirøðin Tom & Jerry verður víst, fyri fyrstu ferð, á amerikonsku sjónvarpsstøðini CBS.
- 28. september - Fidel Castro, forseti í Kuba, boðar frá at ein og hvør har í landi, er nú fríur at flyta til Amerika.
- 3. oktober - Fidel Castro boðar frá at Che Guevara er farin frá og rýmdur úr landinum.
- 11. oktober - Altjóða Olympiska Nevndin viðurkennir Eysturtýskland sum lim.
- 28. oktober - 190 metra høga stál listaverkið the Gateway Arch stendur liðugt í St. Louis í Missouri í Amerika.
- 27. november - Fleiri tíggju túsundir fólk ganga mótmælisgongu í Washington D.C. har tey mótmæla krígnum í Vjetnam.
- 5. desember - Charles de Gaulle verður endurvaldur forseti í Fraklandi.
Ókendar dagsetningar[rætta | rætta wikitekst]
- Tokyo verður alment viðurkent sum størsti býur í heiminum. [1]
- Aboriginalir (avstralskir frumbúgvar) sleppa at atkvøða fyri fyrstu ferð í Queensland í Avstralia.
- Oyggjarvegurin verður latin upp, so koyrandi er millum Norðurstreymoy og Suðurstreymoy.
- Føroya Fróðskaparsetur verður sett á stovn.
List[rætta | rætta wikitekst]
Bókmentir[rætta | rætta wikitekst]
In his own write hjá John Lennon.
Tónleikur[rætta | rætta wikitekst]
Útgávur hetta árið[rætta | rætta wikitekst]
Highway 61 Revisited (Bob Dylan)
Help! (The Beatles). Rubber Soul (The Beatles).
Filmar[rætta | rætta wikitekst]
- Help! hjá The Beatles.
- Sound of Music (frumsýndur 2. mars 1965)
Ítróttur[rætta | rætta wikitekst]
Fótbóltur[rætta | rætta wikitekst]
Føðingar[rætta | rætta wikitekst]
Januar[rætta | rætta wikitekst]
- 5. januar - Vinnie Jones, enskur fyrrverandi fótbóltspælari og seinni sjónleikari
- 7. januar - José Manuel Imbamba, angolskur erkibiskupur
- 9. januar - Haddaway, týskur sangari.
Februar[rætta | rætta wikitekst]
- 7. februar - Chris Rock, amerikanskur sjónleikari og komikari.
- 17. februar - Michael Bay, amerikanskur leiks tjóri.
- 18. februar - Dr. Dre, amerikanskur rappari og tónleika framleiðari.
- 23. februar - Michael Dell, amerikanskur stovnari og eigari av Dell Inc. sum framleiðir teldur.
- 23. februar - Kristen Davis, amerikanskur sjónleikari.
Mars[rætta | rætta wikitekst]
- 25. mars - Sarah Jessica Parker, amerikanskur sjónleikari.
Apríl[rætta | rætta wikitekst]
- 4. apríl - Robert Downey Jr., amerikanskur sjónleikari.
- 16. apríl - Martin Lawrence, amerikanskur sjónleikari.
- 16. apríl - Jon Cryer, amerikanskur sjónleikari.
- 26. apríl - Kevin James, amerikanskur sjólnleikari og komikar.
Mai[rætta | rætta wikitekst]
- 10. mai - Linda Evangelista, kanadisk supermodell.
- 12. mai - Renée Toft Simonsen, donsk fyrrverandi modell, nú rithøvundur.
- 24. mai - John C. Reilly, amerikanskur sjónleikari.
- 31. mai - Brooke Sheilds, amerikanskur sjónleikari og supermodell.
Juni[rætta | rætta wikitekst]
- 10. juni - Elizabeth Hurley, enskur sjónleikari og modell.
Juli[rætta | rætta wikitekst]
- 3. juli - Connie Nielsen, danskur sjónleikari.
- 23. juli - Slash (Saul Hudson) amerikanskur gittarspælari úr bólkinum Guns N' Roses.
- 31. juli - J. K. Rowling - enskur rithøvundur.
August[rætta | rætta wikitekst]
- 28. august - Shania Twain, kanadisk songkvinna og tónasmiður
September[rætta | rætta wikitekst]
- 2. september - Lennox Lewis, enskur boksari
- 3. september - Charlie Sheen, amerikanskur sjonleikari.
November[rætta | rætta wikitekst]
- 30. november - Ben Stiller, amerikanskur sjónleikari.
- 21. november - Björk Guðmundsdóttir, íslendsk songkvinna og sjónleikari
Andlát[rætta | rætta wikitekst]
- 4. januar - T. S. Elliot, amerikanskur rithøvundur (f. 1888)
- 24. januar - Winston Churchill, Nobel prís vinnari og fyrrverandi forsetismálaráðharri breta. (f. 1874)
- 15. februar - Nat King Cole, amerikanskur sangari og tónleikari. (f. 1919)
- 21. februar - Malcolm X, amerikanskur mannarættinda talari. (f. 1925)
- 23. februar - Stan Laurel, enskur sjónleikari (f. 1890)


text:
Vit samskifta umvegis nógvar miðlar í gerandisdegnum.
Her er eitt dømi, um hvat kann henda, tá ið KT-trygdin ikki er trygg.
WhatsApp hevur 1,5 milliardir brúkarar, sum kunnu samskifta umvegis appina. Orsaka av álop av teldusníkum, har teir hava lagt spyware á snildtelefonina, so var eitt trygdarbrot hjá WhatsApp. Hettar ávirkar brúkarnar, sum hava móttikið eina ávaring frá WhatsApp.
BT blaðgrein t. 14. mai 2019: WhatsApp advarer 15 milliarder brugere efter sikkerhedsbrist
FT blaðgrein t. 13. mai 2019: WhatsApp Voice calls used to inject Israeli spyware on phones
Vit viðmæla, at føroyingar fáa sær appina: Mit digitale selvforsvar, ið Forbrugerrådet Tænk hevur ment. Vit nýta sjálvi hesa app, sum gevur eitt gott innlit í tað svik, sum vit kunnu uppliva í okkara gerandisdegi. Við hesari appina síggja vit, hvat hendur í Danmark og mangan eisini í Føroyum. Tú lærur at kenna følsk boð aftur og gerst tryggur við at kenna tað svikaramynstrið, ið er.
Forbrugerrådet Tænk blaðgrein t. 22. oktobur 2018: App: Mit digitale selvforsvar


text:
Tíðindini eru eitt sindur ørkymlandi, tí har eru eingi nøvn nevnd í tíðindastubbanum, men hetta er sjálvandi eisini áhugavert, at Suðuroyar Ferðavinnufelag velur at investera næstan kvarta millión í mentanina. Vit munu kunna ganga út frá, at starvið verður uppsligið og so verður spennandi at síggja hvør tann persónur er, sum er førur at taka á seg ta veldugu uppgávu at fyrireika upplatingina av altjóða mentanarhúsinum á Drelnesi. Hesin persónur má vera væl ílætin útbúgvingarliga og hava royndir innan mentanararbeiði, tí hann ella hon kemur at definera listarliga innihaldi í mentanarhúsinum, sum vit higartil hava hoyrt ógvuliga lítið um. Spennandi verður - meira um hetta seinni.
(KP)


text:
So er tað avgjørt, hvar fótbóltsframtíðin hjá Halli Hansson verður.
Liðformaðurin á landsliðnum, Hallur Hansson, hevur verið uttan felag, síðani í summar, tá ið sáttmálin millum hann og AC Horsens, har fyrrverandi HB venjarin Jens Berthel Askou er venjari, varð strikaður.
Hallur hevur vant fyri seg sjálvan í YNDI og viðhvørt saman við B36. Tað hevur verið gitt og spátt, eitt nú at hann næsta ár skal spæla við KÍ.
Nú er tað greitt, at Hallur Hansson fer at spæla við Vejle Boldklub, sum er í superliguni, har felagið stríðist fyri at halda tørn um plássið í bestu deildini. Í løtuni sær tað ikki so gott út, tí Vejle er aftast við tveimum stigum, nú 11 umfør eru avgreidd. Tað eru níggju stig fram til uppflytararnar í Viborg, sum eru triðiaftast.
In.fo hevur verið í sambandi við Hall Hansson, sum onga viðmerking hevur til tíðindini um, hann nú fer at spæla við Vejle.
In.fo veit, at Hallur Hansson í dag er í ferðalagi við Viljorm Davidsen, sum er á veg aftur til Vejle, har hann hevur verið seinastu árini og er skrásettur fyri fleiri enn 200 dystir á besta liðnum. Í gjárkvøldið noyddist Viljormur skaddur av vøllinum. Hann er skaddur í lærkrikanum, og tað er ikki greitt, hvussu leingi hann verður burtur frá fótbólti, og um hann verður tøkur, tá ið landsliðið um ein mánað skal spæla á útivølli ímóti Danmark og Ísrael.
Sunnudagin fer Vejle at spæla á útivølli ímóti Brøndby.